cyanic-selkie/wikianc huggingface dataset:
ויטלי חיימוב
מתום השלטון הפאשיסטי ועד עלייתו לישראל
בראשית דצמבר 1944 ערך דוד בן-גוריון ביקור בבולגריה. ב-30 בנובמבר יצאו לאיסטנבול ראשי יהדות בולגריה ובראשם ויטלי חיימוב ונפגשו עם בן-גוריון, לצורך הכנת הביקור. בפגישה נסקר מצבה של הקהילה ומוסדותיה ופורטו צרכיה החומריים, הרוחניים והפוליטיים. צוינו הקשיים שממשלת חזית המולדת מעמידה בפני מפעל העלייה מבולגריה וכן על כך שנאסר על ויטלי חיימוב לצאת לכינוס הקונגרס היהודי העולמי. במהלך ביקורו של בן-גוריון בערי בולגריה, התלווה אליו ויטלי חיימוב וקישר בינו לבין מנהיגי הקהילות.
ב-1946 הועצם תהליך ההשתלטות האלים של המפלגה הקומוניסטית על חזית המולדת שהנהיגה את בולגריה. במסגרת זו התחולל תהליך כוחני של השתלטות ה"ייבסקצייה", התא היהודי בחזית המולדת, על מוסדות הקהילה היהודית, תוך ניסיונות להצר את פעילות התנועה הציונית. במקביל, פעלה "הייבסקצייה" לחבל במנגנון העלייה מבולגריה. בנוסף, הנהגתו של חיימוב באיחוד כל פלגי התנועות הציוניות הפכה אותו מטרה לייבסקצייה. במסגרת מאבקים אלו של הייבסקצייה, נעצר ב-25 באוגוסט ויטלי חיימוב על ידי המשטרה הבולגרית, ושליח הסוכנות היהודית וניה פומרנץ גורש מבולגריה. מאסרו של חיימוב לווה בגל הכפשות אישיות שהופצו על ידי חברי "הייבסקצייה" שנועדו לפגוע בתנועה הציונית בבולגריה ככלל, ובוויטלי חיימוב מנהיגה בפרט. חיימוב נכלא בתנאים קשים ושוחרר ממאסרו לאחר שמונה חודשים.
אחרית ימיו
בשלהי 1947 סיים את כהונתו, ובפברואר 1948 עלה לישראל על גבי ספינת המעפילים בונים ולוחמים. חיימוב גורש עם מעפילי הספינה אל מחנות המעצר בקפריסין. בין 1949–1952 כיהן כסגן יושב ראש התאחדות עולי בולגריה בישראל, ומ-1950 ועד 1964 כיהן כיושב ראש קרן ההלוואות לעולי בולגריה. היה יושב ראש הוועדה ההיסטורית לכתיבת תולדות יהודי בולגריה, אשר פרסמה את עבודתה בכרך י' של "אנציקלופדיה של גלויות". בהמשך, כיהן כיושב ראש בית האבות של עולי בולגריה בראשון לציון. הוא נפטר ברמת גן בינואר 1964.
עטרת שלמה
עטרת שלמה היא רשת מוסדות תורה חרדית ליטאית, הכוללת ישיבה גדולה, כוללי אברכים, ישיבות לצעירים תלמודי תורה וגני ילדים, ובה כארבעים מוסדות בישראל (נכון ל-2016).
ראש רשת המוסדות הוא הרב שלום בער סורוצקין. נשיא המוסדות היה הרב אהרן יהודה לייב שטינמן ולאחריו הרב חיים קניבסקי, עד פטירתו (2022).
כוללים
תחילתה של הרשת בשנת תשנ"ה (1995) שנתיים לאחר תחילת האכלוס החרדי בבית שמש, אז פתח סורוצקין כולל לאברכים צעירים במקום, בשם "עטרת שלמה", על שם הרב שלמה זלמן אוירבך שנפטר באותה שנה. עם השנים נפתחו עוד סניפים בעיר. בשנת תשס"ד נבנה בניין מרכזי ובו רוכזו כל הכוללים בעיר. באותה שנה נפתח גם כולל בביתר עילית ובהמשך נפתחו כוללים של הרשת גם בירושלים, בני ברק, מודיעין עילית, אלעד, פתח תקווה, צפת, רכסים, ירוחם, נתיבות, בית מאיר, אשדוד, חיפה, טלז סטון, יסודות, טבריה, בית חלקיה ואופקים. בשנת 2012 התרחבו המוסדות לפעילות גם במגזר החסידי, והוקם כולל כלל חסידי בירושלים, ובהמשך גם בבני ברק, אשדוד, בית שמש ומודיעין עילית.
ברשת הכוללים לומדים למעלה מאלפיים וחמש מאות אברכים.
מלבד המלגה החודשית הניתנת לאברכי הכוללים, הרשת מסייעת לאברכים הלומדים בה בחלוקת ביגוד והלבשה לאברכים ובני משפחותיהם, ובהשתתפות כספית עבור מצרכי מזון לפני חגים. במסגרת זאת מחלקת הרשת אלפי חבילות מצות שהיא אופה במאפיית מצות בית שמש, במחיר מסובסד לאברכי הרשת.
בערב פסח תשע"א (2011) הושמעה ביקורת על כך שחולקו על ידי הכולל סלי מזון לקמחא דפסחא בשיתוף פעולה עם כולל חב"ד. הרב סורוצקין השיב שקיבל את הסכמתו של הרב שטיינמן ודחה את הטענה כי מקור המימון הוא מהקרן לידידות.
בזמן מגפת הקורונה בישראל (2020) ישיבת עטרת שלמה הייתה הראשונה שקיימה לימודים במסגרת מתווה הקפסולות.
ישיבות
בשנת תשע"ד (2014) נפתחה ישיבה גדולה בראשון לציון, בקמפוס בו שכן בעבר כפר נוער "שדה חמד". בראשות הישיבה עומדים הרב חיים פיינשטיין והרב חיים מרדכי אוזבנד. המשגיח הוא הרב יוסף דייוויס. בתשרי תשע"ז התקיימה חנוכת הבית לבניין הישיבה בשילוב הכנסת שבעה ספרי תורה, בהשתתפות הרב אהרן לייב שטיינמן והרב חיים קניבסקי.
ישיבה גדולה עטרת שלמה (ראשון לציון)
הישיבה בראשון לציון נוסדה בשנת ה'תשע"ד (2014) ובה לומדים כ-850 בחורים.
בתשרי ה'תשע"ז (2016) נחנך בניין בית המדרש, החגיגה נערכה בהשתתפות הרב אהרן יהודה לייב שטיינמן והרב חיים קנייבסקי בשילוב הכנסת 7 ספרי תורה לישיבה. מבנה בית המדרש נועד בעת בנייתו להרחבה. ואכן מאז 2016 הוא שופץ והורחב שלוש פעמים. למרות ששיפוצו של בית המדרש תם, אין עדיין ארון קודש בישיבה. אלא רק פלקט עם ההדמיה.
הר"מים הם: הרב מרדכי ויזל, הרב יהושע ויינברגר, הרב אליעזר לוי, הרב דוד שרייבר, הרב יהודה יצחק ברמן הרב שמעון יחזקאל סורוצקין הרב מנחם זאב חסידה. והרב יהושע רובינשטיין. ראש הקיבוץ הוא הרב דוד כהנוביץ'. המשגיח בישיבה הוא הרב יוסף דייוויס. באלול תשפ"ב מונה הרב יצחק אילן ל'ראש בקיאות'.
המנהגים בישיבה הם על פי מנהגי ישיבת טלז שנקבעו על ידי ראשיה.
גיוס כספים
הרב סורוצקין שוהה זמן רב בנסיעות ברחבי העולם על מנת לגייס כספים לרשת. בפברואר 2019 יצאה הרשת בקמפיין מימון המונים-מצ'ינג נרחב במטרה לגייס 35 מיליון שקלים תוך 35 שעות. סיסמת הקמפיין הייתה "להציל את עולם התורה", ודבריו של הרב חיים קניבסקי נשיא הרשת "כי בנפשי הדבר". בסופו של דבר הושגו כ-46 מיליון שקלים.
הפרדת מזונות
הפרדת מזונות (מכונה גם צירוף מזונות או שילוב מזונות) היא תאוריה בתזונה וברפואה אלטרנטיבית על פיה יש להימנע מלשלב סוגי מזונות שונים בארוחה, כדרך לשפר את בריאות הגוף ולהורדה במשקל (לדוגמה, הימנעות מאכילת מאכלים שבהם כמות גדולה של פחמימות במקביל למאכלים בהם כמות גדולה של חלבונים).
תאוריה זו אינה-מקובלת מחקרית כיום ברפואה ובתזונה מודרנית, וההסברים שניתנו להצדקתה נסתרים ברובם מדרך הפעולה הידועה של מערכת העיכול.
היסטוריה
כבר בתקופות קדומות עלו המלצות להימנע משתיית מים במהלך ארוחה, מעט קודם לה או לאחריה, מתוך הנחה ששתיית מים מרובה מפריעה לתהליך העיכול בדרכים שונות, כדוגמת דילול מיצי העיכול.
התאוריה בדבר הימנעות משילוב סוגי מזונות שונים בארוחה אחת פותחה בעיקרה על ידי הרברט שלטון בספרו Food Combining Made Easy (1951), ובהמשך פותחה בדיאטת היי על ידי הווארד היי, ובדיאטת רזה לתמיד על ידי הארווי ומרילין דיאמונד.
מהות התאוריה והסבר
תאוריה זו גורסת כי יש להימנע מאכילת מזונות שונים שמכילים אבות מזון שונים, כדוגמת שילוב מזונות המכילים פחמימות עם מזונות המכילים חלבונים, וכן יש להימנע משילוב מזונות חומציים עם מזונות בסיסיים.
מפתחי התאוריה הסבירו אותה בכך שמערכת העיכול יעילה בפירוק סוג מזון אחד, בעוד שילוב מספר סוגים (כדוגמת חלבונים ופחמימות) יוצר התנגשות והפרעה לתהליך העיכול, מאחר שהוא מערב אנזימים שונים וסותרים. בנוסף נטען כי שילוב מזונות בעלי רמת חומציות ובסיס מנוגדות מוביל לתגובת חומצה-בסיס שמביאה לשינוי בהרכב המאכל ולנזק לתהליך העיכול.
ביקורת
הטענה בדבר הפרעה של מים לתהליך העיכול לא הוכחה מחקרית, וכיום נחשבת המלצה זו כאינה-נכונה וכמיתוס.
הטענה על התנגשות בין אנזימים שונים בעת עיכול מזונות שונים נסתרת מדרך הפעולה הרגילה של מערכת העיכול, שבה אבות מזון שונים מתעכלים במקומות שונים ולא במקביל, וכן מהעובדה שבמהלך תהליך העיכול מופרשים אל הקיבה אנזימים קבועים מהלבלב, ללא תלות בסוג המזון שנכנס אליה. בנוסף, מרבית המזונות מכילים שילוב של כמה אבות מזון, כדוגמת הקטניות שמכילים שילוב של פחמימות וחלבונים, ומעטים המזונות שאינם מכילים שילוב של כמה אבות מזון.
הטענה של הפרעה לתהליך העיכול בשילוב בין מזונות בעלי רמת חומציות שונה נסתר מדרך פעולתה הרגילה של הקיבה, שהיא חומצית ביותר, ובעת כניסת מזון שמוריד את רמת החומציות, נוספת כמות רבה של מיצי קיבה כדי לאזן בחזרה את חומציות הקיבה. מנגד, המעי הוא סביבה בסיסית, והאיזון בין החלקים השונים של מערכת העיכול נעשה באופן טבעי ואינו מושפע כמעט מסוג המזון.
כשיטת דיאטה להורדת במשקל, לא נמצאה ראיה לכך שהפרדת מזונות יעילה יותר משיטת דיאטה אחרת, אך נמצאה השפעה קלה על עלייה בפירוק השומן בקרב משתתפי דיאטה זו, ממצא שהוסבר בכך שהעדר פחמימות בארוחה הופך את השומן למקור האנרגיה העיקרי של הוגף.
ברכת אפרים ומנשה
ברכת אפרים ומנשה הוא סיפור מקראי, שמובא בפרשת ויחי, שבסוף ספר בראשית (פרק מ"ח), ובו יעקב מברך את בני יוסף אפרים ומנשה כאשר ידע שמותו קרב.
רקע
לאחר מכירת יוסף ומינויו למשנה לפרעה מלך מצרים, יעקב ובניו ירדו למצרים וקבלו שם אדמה בארץ גושן עקב היותם רועי צאן והיות ארץ גושן מקום מרעה.
לאחר שבע עשרה שנה מירידת יעקב למצרים קרבו ימיו למות.
הברכות
כשיוסף הגיע ליעקב לפני מותו עם שני בניו מנשה ואפרים, יעקב שכב במטה והתיישב לכבודו של יוסף ואמר לו ששני בניו יהיו כשני שבטים בני יעקב ויקבלו שתי נחלות בארץ ככל אחד מהשבטים. בהמשך יעקב ביקש מיוסף שיקריב אליו את מנשה ואפרים בניו כי הוא התעוור מזוקן, וכשיוסף קרב אותם יעקב נשק להם וחיבק אותם.
יוסף הגיש את אפרים הצעיר בימינו משמאל ליעקב, ואת מנשה הבכור בשמאלו מימין ליעקב, כי ימין הוא הצד החשוב ביהדות אז יוסף שם את הבכור בצד ימין, כשיעקב הניח את ידיו על ראשיהם בשביל לברכם הוא הפך את ידיו והניח את ידו הימנית על ראש אפרים הצעיר ואת ידו השמאלית על ראש מנשה הבכור. במענה לשאלת יוסף למה עושה כך ענה שהוא עושה זאת במכוון ("יָדַעְתִי בְנִי יָדַעְתִי") כי גם הוא יהיה לעם וגם הוא יגדל שעתיד גדעון לצאת ממנו שהקדוש ברוך הוא עושה נס על ידו במלחמה עם מדיין, אבל אחיו הקטן יגדל ממנו שעתיד יהושע בין נון לצאת ממנו שינחיל את הארץ וילמד תורה לישראל וזרעו יהיה מלא הגוים שכל העולם ישמע את שמעו כשיעמיד חמה בגבעון וירח בעמק אילון, אז מפני שצאצאי הצעיר יגדלו יותר לכן שם עליו את יד ימינו.
נוסח הברכה שיעקב ברכם "המלאך הגאל אתי מכל רע יברך את הנערים ויקרא בהם שמי ושם אבתי אברהם ויצחק וידגו לרב בקרב הארץ"  בהמשך הברכה ברך אותם שבני ישראל ישתמשו בשמם בשביל לברך, שיברכו שיהיו כאפרים ומנשה (הוא שם את אפרים לפני מנשה).
פרשני המקרא
ברש"י מובא מדרש תנחומא באות ו' שאומר שכשיעקב ביקש לברכם נסתלקה שכינה ממנו לפי שעתידים ירבעם ואחאב לצאת מאפרים ויהוא ובניו ממנשה, ולכן יעקב שאל "מי אלה" כלומר מאין יצאו אלו שאינן ראוין לברכה, ויוסף ענה לו "בזה" כלומר הראה לו שטר אירוסין ושטר כתובה ובקש יוסף רחמים שתחזור וחזרה ונחה עליו רוח הקודש, ואז יעקב אמר "קחם נא אלי ואברכם".
בפירוש הברכה כתוב ברש"י ש"המלאך הגואל אתי" זה המלאך שרגיל להשתלח אלי בצרתי, "יברך את הנערים" - מנשה ואפרים, "וידגו" הפירוש כדגים שפרים ורבים ואין עין הרע שולטת בהם.
פרשנות חדשה לסיפור
כפי שניתן לראות בציור של רמברנדט ושל ציירים נוספים מנשה ואפרים נראים ילדים קטנים בעת הברכה, וכך היא המשמעות הפשוטה העולה מקריאת הפסוקים, לעומת זאת הפרשנות המקובלת נוקטת שהיו בני שבע עשרה שנה לפחות.
האוניברסיטה החופשית של ברלין
האוניברסיטה החופשית של ברלין (בגרמנית: Freie Universität Berlin) היא הגדולה מבין ארבע האוניברסיטאות הממוקמות בברלין.
תולדות מוסד הלימוד
האוניברסיטה נוסדה ב-1948 בידי סטודנטים וסגל שפרשו מאוניברסיטת הומבולדט, שהייתה אז תחת השפעה סובייטית, בשל השקפותיהם הפוליטיות. הרעיון היה ליצור אוניברסיטה דומה לאוקספורד, והגו אותו חוקרים מברלין המפורסמים באותה תקופה, כמו אלברט איינשטיין, ליסה מיטנר ואחרים. הכוונה הייתה ליצור סביבה פרוגרסיבית אחידה לתלמידים צעירים המעוניינים ללמוד ולשתף פעולה.
ב-1968 הייתה האוניברסיטה מרכז לתנועת סטודנטים שמאלנית שפעלה במקביל לתנועות סטודנטים אחרות בעולם כמו אלו שבלונדון, פריז וברקלי. בשנות השמונים נהייתה לאוניברסיטה הגרמנית הגדולה ביותר ומנתה 66,000 סטודנטים. עם הרחבתה של אוניברסיטת הומבולדט בשנות התשעים ירד מניין תלמידיה ל-38,000.
באוקטובר 2007 העניקה לה קרן המדע הגרמנית (Deutsche Forschungsgemeinschaft) מעמד של "אוניברסיטה עלית" בשל איכות המחקרים הנערכים בה כחלק מה-German Universities Excellence Initiative של הממשלה הגרמנית, שמקנה לה מימון נוסף. החל משנת 2009 האוניברסיטה החופשית של ברלין מדורגת בין 100 האוניברסיטאות הטובות בעולם בדירוג QS של אוניברסיטאות בעולם.
האוניברסיטה כיום
בשנת 2001 קיימה האוניברסיטה החופשית של ברלין בשיתוף ברית עברית עולמית כנס חגיגי (הכנס ה-16) בברלין במלאת שבעים שנה להקמת הברית בעיר זו.
מבנה אקדמי
המחלקות האקדמיות באוניברסיטה החופשית של ברלין הן :
בוגרים ידועים
בין בוגריה הידועים של האוניברסיטה החופשית של ברלין:
באמצע יום
באמצע יום הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-2 בפברואר 2016, על ידי חברת התקליטים הפי"ל, כסינגל השמיני מתוך האלבום. הסינגל הבא שהוציאה אחריו הוא "הלב שלי עומד למכירה", שיצא לאור במרץ 2019.
השיר הגיע למקום הרביעי במדיה פורסט וה-18 ברשת ג'.
רקע וכתיבה
השיר נכתב על ידי גל שריג והופק על ידי ירון כהן. יוסי חרסונסקי סקר את השיר ואמר כי: "המנגינה – ממש בסדר, עיבוד שמוביל אותה לשיאי הרגש. הטקסט? לא יגיע אל תוכנית הלימודים בחוג לכתיבה יוצרת. מצד אחד, היא פוחדת שישכח כמה אהבתה חצתה גבולות, מצד שני, מוכנה לוותר על חזרתו ("לא מבקשת שתחזור") אם טוב לו במקום שנמצא".
וידאו קליפ
לשיר לא פורסם וידאו קליפ רשמי, אך ב-2 בפברואר 2016, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-275,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, ואת מילותיו של השיר.
נתאי הארבלי
נתאי הארבלי היה אב בית הדין, לצידו של יהושע בן פרחיה ששימש כנשיא הסנהדרין. יחד הם הזוג השני בתקופת הזוגות.
נתאי הארבלי למד אצל יוסי בן יועזר ויוסי בן יוחנן. במחלוקת המפורסמת של תקופת הזוגות, על הסמיכה (חגיגה, טז ע"א), מוזכר שמו בין אלו שאחזו בדעה שמותר לסמוך על הקרבן ביום טוב.
בכתב יד קאופמן של המשנה הגרסה היא "מַתַּיִי הָאַרְבְּלִי" והשם ניתאי הוא כנראה שגיאה של מעתיק שקרא בטעות את המ"ם כנו"ן ויו"ד והאל"ף היא לפי שיטת הכתיבה הבבלית של הדיפתונג ay.
הוא היה בן העיר ארבל שבגליל התחתון, ולכן נקרא "ארבלי".
נקבר סמוך לראובן, שמעון, לוי (וי"א יהודה) ודינה בני יעקב, בהר ארבל, ועליו ציון.
יש משערים כי נתאי הארבלי היה כהן מבני משמרת ישוע.
המאמר במסכת אבות
לא נמסרו דברים בשמו של נתאי הארבלי, מלבד דעתו במחלוקת הסמיכה והמאמר
קורנליה אפריקנה
קורנליה אפריקנה (190–100 לפנה"ס לערך) הייתה כותבת רומאית הזכורה בעיקר בשל שני בניה, טיבריוס סמפרוניוס גרקכוס וגאיוס סמפרוניוס גרקכוס. קורנליה הייתה בתו של פובליוס קורנליוס סקיפיו אפריקנוס, גיבור המלחמה הפונית השנייה ומנצח המצביא הקרתגי חניבעל.
נעוריה ונישׂואיה
כשהתבגרה דיברה קורנליה יוונית שוטפת וגילתה עניין רב בחינוך יווני. היא דאגה לחנך את ילדיה לתרבות ולשפה היוונית, בחרה עבורם את המורים בעצמה והשגיחה מקרוב על החינוך היווני של ילדיה. במקביל היא נודעה ביכולותיה וברהיטותה בכתיבה לטינית. חינוכה הנרחב של קורנליה לא מנע ממנה למלא תפקידים נשיים מסורתיים כרעיה וכאם. היא נישאה לטיבריוס גרקכוס, שהיה מבוגר ממנה בשנים רבות, בסביבות שנת 175 לפנה"ס. טיבריוס גרקכוס מת בשנת 154 לפנה"ס. אין כמעט עדויות על חייה של קורנליה לפני מות בעלה, והיא נודעה בעיקר כאלמנה, מהוללת במקורות כאלמנה למופת, שבחרה להקדיש את חייה לגידול ילדיה במקום להנשא בשנית.
פלוטרכוס מספר שטיבריוס גרקכוס מצא שני נחשים במיטתו ואסר להרוג אותם, מפני שנבואה אמרה שאם יהרוג את הזכר זה יביא למותו שלו ואם יהרוג את הנקבה יבוא מותה של קורנליה. לפי הנבואה לא יכול היה גרקכוס האב להרוג את שני הנחשים ולא לשחרר את שניהם, והיה עליו לבחור. מפני שאהב את אשתו ומפני שחשב שהוא מבוגר ואילו היא צעירה, החליט גרקכוס האב להרוג את הנחש הזכר ולשחרר את הנקבה. זמן קצר לאחר מכן הוא מת, והשאיר את קורנליה עם תריסר ילדיהם.
חייה כאלמנה
קורנליה לקחה אחריות על הילדים ועל האחוזה, היא צברה מוניטין כאם ואישה כה טובה שלפי פלוטרכוס, לא היה הפסד בבחירתו של טיבריוס גרקכוס האב למות במקומה. קורנליה סירבה למספר הצעות נישואין, ביניהן של תלמי מלך מצרים, ובחרה להישאר אלמנה. מרבית ילדיה נפטרו, אך שלושה שרדו: בת אחת, סמפרוניה, שנישאה לסקיפיו הצעיר, ושני בנים- טיבריוס וגאיוס. את שני בניה גידלה קורנליה באופן יוצא מן הכלל ובדאגה עמוקה, ונאמר שכאשר התבקשה להראות את תכשיטיה הראתה את ילדיה.
מעורבות בפעילות הפוליטית של בניה
המסורת ההיסטוריוגרפית חלוקה בשאלת ההשפעה והמעורבות של קורנליה בפעילות הפוליטית של בניה. לטענת פלוטרכוס, חלק מהסופרים שגוללו את קורות האחים הגרקכים תלו בקורנליה את האחריות לדחפים המהפכניים של הבנים, בכך שדרבנה אותם לפעולה פוליטית, שתזכה אותם בתהילה, ואותה בתהילה כאמם: ״היא נזפה לעיתים קרובות בבניה, כיון שהרומאים עדיין קראו לה החותנת של סקיפיו, ולא אם הגרקכים״. עם זאת, לא ברור מדבריו של פלוטרכוס (שאינו מציין את מקורותיו בשמם במקרה זה) אם כללה קורנליה בפעולות הדרבון שלה גם סדר יום פוליטי כלשהו.
ידיעות מפורטות יותר השתמרו על מעורבותה של קורנליה בפעילותו הפוליטית של גאיוס, בנה הצעיר. לפי פלוטרכוס, פעילות החקיקה הראשונה של גאיוס לאחר בחירתו למשׂרת הטריבון כללה חוק, שפסל לכהונה פוליטית את מי שהודח על ידי אספת עם מכהונה קודמת. הצעת חוק זו כֻּוונה כנגד מרקוס אוקטביוס, הטריבון שהתעמת עם טיבריוס גרקכוס והודח על ידיו. על-אף שהחוק אושר באספת העם, משך אותו גאיוס כדי לחוס על כבודו של אוקטביוס. בנאום שנשׂא בפני הציבור הנאסף טען גאיוס שעשׂה זאת לבקשת אמו. הקהל קבל הכרזה זו בשׂמחה, והביע את הערכתו לקורנליה – הפעם לא רק בשל אביה, אלא גם בשל בניה.
עוד עולה מדבריו של פלוטרכוס, המסתמך על כתביו של גאיוס גרקכוס שהגיעו לידיו, ששמה של קורנליה הפך לחלק בלתי-נפרד מההתנצחויות הרטוריות של התקופה. אחד ממתנגדיו של גאיוס הטיח כנגד אמו האשמות בכך שילדה את טיבריוס. גאיוס השיב לתוקף שקורנליה האלמנה התנזרה מחברת גברים זמן רב יותר ממנו, על-אף שהיא אשה והוא גבר.
במהלך השנים 121–122 לפנה"ס, כאשר ההתנגדות לגאיוס החלה להתגבש ולצבור הישׂגים, החל אף הוא להרחיב, לחזק ולארגן את ציבור תומכיו בעיר. לפי פלוטרכוס, חלק מהמקורות טענו שפעילות זו נתמכה על ידי קורנליה, ששׂכרה לצורך זה חקלאים מאזורים שונים מחוץ לעיר. מאידך, מקורות אחרים גורסים שקורנליה הביעה התנגדות לפעילות חתרנית זו.
כתביה
אפריקנה היא האישה הרומאית הראשונה שידוע שהתחנכה באותיות בליות, שיטה של כתיבה תמה. היא אחת הנשים הראשונות בהיסטוריה הרומית שהייתה ידועה בשל אישיותה ומעשיה מעבר להיותה סמל לטהר או חטא. מכתביה הם עדות לרהיטותה, רהיטות שתרמה רבות לחינוך שני בניה. בעלה, טיבריוס גרקכוס האב היה אדם מכובד שלא נודע בשל היכולות הרטוריות והרהיטות שלו, ולעומתו בניו היו נואמים מפורסמים, תכונה המשויכת לחינוך שקיבלו מאמם.
מכתבה היחיד של קורנליה ששרד הוא מתוך כתביו של קורנליוס נפוס. קיים ויכוח בנוגע לאותנטיות כתביה של קורנליה, אך אם אלו אמיתיים קורנליה היא אחת מארבע הנשים הרומאיות היחידות שכתביהן שרדו עד להווה:
אחת מהאבחנות הנפוצות ביותר לגבי המכתבים הללו מעלה את מקומה של קורנליה כהורה ומערבת מגדר בצורה ברורה ביותר. קורנליה מציבה את עצמה בתפקיד הורה, ולא אם, ובכך מעלה שאלות מגדריות. קורנליה, שגידלה את ילדיה כמעט לבדה לאחר מות בעלה בשלב מוקדם, רואה את עצמה כיותר מאם; היא הורה, המנחיל לילדיו ערכים ויכולות ולא רק חום ואהבת אם. קורנליה נזכרה כהורה נערץ ולא כאם פסיבית בכתביהם של היסטוריונים ונואמים רומיים. כך למשל, ב"תורת הנאום", יצירתו של הרטוריקן הרומי קווינטיליאנוס:
הפוליטיקאי והנואם קיקרו ציין את קורנליה אפריקנה בכתביו:
מורשת כאם הגרקכים
האידיאליזציה של קורנליה הלכה וגברה מהמתקופת הרפובליקה המאוחרת והלאה. היא הוצגה כמודל לטוהר מידות רומאי מסורתי כרעיה אוהבת שנשארה נאמנה לזכר בעלה אף על פי שהתאלמנה בגיל צעיר, כאם המסורה לתריסר ילדיה צנועה למרות עושרה הרב. דווקא מותו של בעלה הוא שנתן לקורנליה את האפשרות לבסס את מעמדה כמחנכת העיקרית של ילדיה ולהשפיע על חייהם הפוליטיים ובכך על רומא כולה ואילו הייתה מתחתנת עם תלמי הייתה נכנסת תחת שליטתו.
החוקרת דניאל קלארק כתבה על הקשר שבין קורנליה אפריקנה למחזה קוריולנוס של ויליאם שייקספיר. קלארק כותבת על הפער בין רהיטות, נאום והתערבות בפוליטיקה לבין אימהות, נשיות ומסורתיות וטוענת ששייקספיר שאב השראה מדמותה של קורנליה כאשר כתב את המחזה. המחזה עוסק בקוריולנוס, מצביא רומי המתעב את בני המעמד הנמוך בעמו. ניצחונותיו במלחמות קונים לו את אהדת הפוליטיקאים, אך העם זועם על יחסו אליו ודורש להדיחו מתפקידיו. במהלך המחזה אמו של קוריולנוס, ווֹלוּמְנִיָה, מדברת איתו ומשפיעה על החלטותיו ומעשיו. ווֹלוּמְנִיָה מעודדת את בנה להציג את עצמו למשרת קונסול לאחר שובו מהקרב למרות התקוממות העם, וכאשר לאחר הדחתו הוא החליט לצאת למסע נקם ווֹלוּמְנִיָה היא היחידה שמצליחה לעצור אותו. קלארק משווה בין וולומניה לקורנליה בהתנהגותן ובתפקידן בחיי בניהן המהפכנים.
ייצוגים באמנות
הפסל האבוד
ייצוגים מודרניים
טסטרי
האגף נוסד ביולי 1942 ובראשו עמד רב-סרן ראלף טסטר אשר ניהל בעברו קבוצה קטנה שעמלה על פענוח צופן גרמני ידני. מקס ניומן שהה במקור בטסטרי עד אשר אגף ניומנרי הוקם ב-1 בפברואר 1943 על מנת לפתח וליישם שיטות ממוכנות לפענוח תעבורת "פיש".
בשנת 1945 כבר היו בטסטרי כ-118 אנשים.
אלן מקארתור
אלן פטרישה מקארתור היא שייטת אנגליה, מחזיקת השיא העולמי בהקפת יחיד המהירה ביותר של העולם בשיט ומייסדת קרן אלן מקארתור לתמיכה בחולי סרטן ולעזור להם באמצאות שיט.
ביוגרפיה
אלן נולדה ב-8 ביולי 1976 בדרבשייר שבאנגליה, לקן ואבריאל מקארתור זוג מורים, שם גדלה עם שני אחים. בגיל 4 נחשפה אלן לעולם השיט על ידי דודתה. בגיל 13 קנתה אלן את סירתה הראשונה שנקראה Thr’penny Bit. אלן ניסתה ללמוד וטרינריות, אך הפסיקה כשחלתה במחלת הנשיקה ולאחר מכן החלימה. ב-1994 החליטה להיכנס לעולם השיט המקצועי ועבדה על מפרסית באורך 18 מטרים וכמדריכת שיט למבוגרים. בגיל 18 קיבלה אלן תעודת מדריך מטעם איגוד השיט המלכותי. ב-1995 הפליגה אלן לבדה סביב בריטניה הגדולה וזכתה בפרס הימאי הצעיר של השנה. ב-1996 לראשונה חצתה אלן את האוקיינוס האטלנטי ולאחר מכן השתתפה במספר מרוצים בחציית האוקיינוס. אלן קיבלה מימון מקבוצת קינגפישר להשיג דמי כניסה למרוץ חציית האוקיינוס האטלנטי בשיט יחיד Route du Rhum שבו ניצחה והשלימה את המרוץ בפחות מ-20 יום שבעקבותיו נכנסה לקשר מתמשך עם קבוצת קינגפישר. בשנת 1999 השתתפה אלן במספר מרוצים עם הימאי הצרפתי איב פרלייה. בשנת 2000 אלן יצרה קשר עם ארגון צדקה צרפתי וליוותה ילדים חולי סרטן במסע שיט. בשנת 2001 נהייתה אלן לאלופת העולם בשיט כשזכתה באליפות העולם Fico-Lacoste. בשנת 2003 הקימה את קרן אלן מקארתור לתמיכה בחולי סרטן ולעזור להם באמצעות שיט.
הישגים
ב-1995 זכתה אלן בפרס הימאי הצעיר של השנה. ב-1998 זכתה אלן במקום הראשון במרוץ חציית האוקיינוס האטלנטי בשיט יחיד Route du Rhum מסן מלו לגוודלופ. בשנת 1999 זכתה אלן בפרס ימאי השנה. בשנת 2000 אלן הייתה הזוכה הצעירה  ביותר במרוץ חציית האוקיינוס האטלנטי ליחיד Europe 1 New Man STAR. בפברואר היגה אלן למקום השני במרוץ ה-Vendee Gliobe שבמהלכו הייתה לאישה המהירה ביותר והאדם הצעיר ביותר שהשלים את המרוץ. בדצמבר של אותה שנה נהייתה אלן לאלופת העולם בשיט כשזכתה באליפות העולם Fico-Lacoste וקיבלה מידי המלכה את אות מסדר האימפריה הבריטית בארמון בקינגהאם. בשנת 2005 שברה אלן את השיא העולמי בהקפת יחיד המהירה ביותר של העולם בשיט תוך פחות מ-72 ימים וב-8 בפברואר של אותה שנה קיבלה את תואר הדיים, אות האבירות הנשית של האימפריה הבריטית, כאישה הצעירה ביותר שזכתה בתואר הזה.
נטע ליבנה
נטע ליבנה (נולד ב־8 בדצמבר 1980) הוא עיתונאי ישראלי שכיהן כעורך הראשי של העיתון "ידיעות אחרונות" מספטמבר 2018 עד יוני 2023.
קריירה
בנובמבר 2012, מונה לראש מערכת החדשות של "ידיעות אחרונות". באוגוסט 2018 הודיע העורך רון ירון על פרישתו מתפקידו בסוף החודש וליבנה מונה במקומו.
ביוני 2023 הודיעה הנהלת העיתון על שינויים אירגוניים, על סיום תפקידו, ועל מינויה של העיתונאית סיגל בוכריס-רגב לתפקיד במקומו.
סנוסרת הראשון
סנוסרת הראשון נקרא גם ססוסתריס הראשון היה מלך מצרים בשנים 1898-1943 לפנה"ס. סנוסרת ירש את אביו אמנמחת הראשון לאחר הירצחו. בזמן שלטונו הוא כבש את נוביה התחתונה והקים שם מצודות על מנת להבטיח את השלטון המצרי, ואת כריית הזהב והאבנים הטובות בנוביה.
סנוסרת הראשון בנה הרבה מקדשים שהידוע מביניהם הוא הקפלה הלבנה. הקפלה עשויה מאבן גיר.
ישנם שני טקסטים מצריים המיוחסים לתקופתו, הראשון זה "ההוראה של אמנמחת הראשון", שבו ישנן הנחיות כיצד להיות מלך אידיאלי. הטקסט השני הוא "סיפורו של שנהאת", סיפור על פקיד מצרי שבורח ממצרים לארץ רצנו, ובערוב ימיו חוזר למצרים. לאחר מותו של סנוסרת ירש אותו בנו אמנמחת השני.
מסיכת השפיות
מסכת השפיות: ניסיון להבהיר כמה סוגיות אודות האישיות הפסיכופתית הוא ספר שנכתב על ידי הפסיכיאטר הרווי מילטון קלקלי בשנת 1941. הספר נחשב לפורץ דרך בתיאור מקרים פסיכיאטריים, ולאחת העבודות החשובות ביותר על פסיכופתיה במאה העשרים. בהמשגה של קלקלי, "מסיכת השפיות" מתייחסת ל"מסכה" שמסתירה את ההפרעה הנפשית של האדם מהסביבה.
קלקלי מתאר אדם עם פסיכופתיה כאדם שמסוגל לחקות נורמליות ולהסתיר התנהגויות לא-מסתגלות וכאוס פנימי. אך למרות ההצגה החיצונית המשכנעת, האינטליגנטית, ואפילו המקסימה לכאורה, קלקלי טוען כי אדם עם פסיכופתיה חסר את היכולת לחוות רגשות אמיתיים וכי הוא עיוור צבעים להיבט הזה של הקיום האנושי. בספרו קלקלי מסיק כי 'מסכת השפיות' מסתירה פְּגָם נוירו-פסיכיאטרי משמעותי, אך אחד שהוא אינו מצליח לזהות במדויק עם הכלים שעמדו לרשותו. מההשערות של קלקלי התפתח עניין במרכזי בפסיכוביולוגיה של פסיכופתיה, ובמהלך השנים הצטברו ראיות רבות לחריגות במבנה ותפקוד המוח בקרב עבריינים עם פסיכופתיה. הספר הודפס בחמש מהדורות, וקלקלי תיקן והרחיב את העבודה שלו עם כל מהדורה שפורסמה. המהדורה החמישית פורסמה זמן קצר לאחר מותו של קלקלי בשנת 1984. המהדורה הוצאה לאור מחדש על ידי יורשיו של קלקלי בשנת 1988 למטרות חינוך ללא כוונות רווח.
תיאור
מסיכת השפיות, המהודרה החמישית, מציגה תיאוריות קליניות אודות האישיות הפסיכופתית, וכן תיאורי מקרה של 15 מטופלים (במהדורה הראשונה היו רק 9, וכולם ממין זכר). קלקלי עשה שימוש במאפייני הנובלה ותיאורים דרמטיים שונים כדי לתאר את המטופלים. לשיטתו של קלקלי, "מסיכת השפיות" היא זו שמבדילה את הפסיכופת מאנשים רגילים. הוא כתב: "אנו מתמודדים פה לא עם אדם שלם אלא עם מכונת רפלקסים משוכללת המסוגלת לחקות את ההתנהגות האנושית בשלמות. מכונה נפשית משומנת זו מפיקה... סימולציות של רגש אנושי נורמלי... כה מושלם הוא התוצר... שאף אחד אינו יכול לקבוע במונחים מדעיים ואובייקטיביים, מדוע אין זה אמיתי. ועם זאת אתה יודע, או מרגיש שאתה יודע, שהמציאות, במובן של חוויית חיים בריאה ומלאה, אינה קיימת שם... מטופל זה משתנה לכדי רובוט... שמסוגל לעשות כל מה שהאישיות הבריאה מסוגלת לעשות, חוץ מאשר להשתתף בחיים ברמה האישית."
התווית "פסיכופת", כפי שקלקלי השתמש בה, אומצה גם על ידי התרבות פופולרית, והיא מיושמת לעיתים קרובות על רוצחים סדרתיים ועל עבריינים אלימים אחרים, ללא קשר לשאלה אם האבחנה באמת מתאימה להם. אמנם המונח נפוץ בתרבות הפופולרית, אך לשימוש התרבותי אין רלוונטיות טכנית כל שהיא לקרימינולוגיה, פסיכולוגיה או לפסיכיאטריה.
שכיחות
קלקלי טוען בסעיף קטן שכותרתו "הם לא באים לבד כמו מרגלים, אלא גדודים-גדודים" (ביטוי המופיע בהמלט), שלמרות שקשה להשיג נתונים סטטיסטיים מהימנים, ישנן סיבות שונות לחשוד כי פסיכופתים נכנסים לאשפוזים פסיכיאטריים ולבתי הסוהר בשיעור "גבוה במיוחד". הוא אכן מציג נתונים סטטיסטיים מתוך סקר לפי הוא ותשעה פסיכיאטרים אחרים אבחנו אחד מתוך שמונה מטופלים כבעלי אישיות פסיכופתית.
סיפורת והיסטוריה עתיקה
בסוף הספר, קלקלי סוקר דמויות רבות ביצירות בדיוניות שהוא חושב שמתאימות לפרופיל הקליני שלו. הוא מסיים בהתייחסות לדמויות בהיסטוריה, הוא מוציא את אדולף היטלר ואחרים מהגדרתו אך מבליט את אלקיביאדס, מצביא ומדינאי ביוון העתיקה. מהכתיבה עולה כי קלקלי מוקסם מדמותו של אלקיביאדס מאז שלמד בתיכון.
סיפורים רבים מחייו של אלקבידיאס מתארים אדם תוקפני, הפכפך, כריזמטי, וחסר אחריות. אולם, קלקלי אינו מבחין בין דמותו ההיסטורית של אלקיביאדס לבין הדמות שמתוארת על ידי פילוסופים, מטיפי מוסר ומוזיקאים.
מאפיינים
קלקלי הציע – על בסיס עבודתו עם פסיכופתים בקליניקה שלו ובמוסדים סגורים 16 (מופחת מ-21 במהדורה הראשונה) מאפיינים לפסיכופתיה:
רשימת הפסיכופתיה המעודכנת שנכתבה על ידי הפסיכולוג רוברט ד' הייר מבוססת בחלקה על הפרופיל הקליני של קלקלי והייר נתן לקלקלי קרדיט מלא בעבודתו. בתחילה, השתמש הייר בפרופיל הקליני ודירג את הפריטים שלו על סולם של 3 נקודות. הייר (1980) דיווח כי לפרופיל מהימנות פנימית טובה, אולם חלק מהפריטים (למשל: אינטליגנציה טובה, היעדר הזיות וחשיבה אי-רציונלית, איומי סרק של התאבדות) לא היו קשורים, או קשורים רק באופן חלש לפריטים האחרים. בעקבות כך בנה רוברט הייר מודל סטטיסטי של פסיכופתיה מתוך הפרופיל של קלקלי, ויצר אופרציונליזציה המאפשרת לבחון כל פריט ולכמת אותו ובכך יצר הערכת פסיכופתיה מהימנה.
היעדר תובנה
קלקלי טוען כי הפסיכופת חסר את היכולת להודות ולהבין את ההפרעה הנפשית ממנה הוא סובל, וההשפעה שיש להפרעה זו על אחרים. הוא משווה את חוסר התובנה של הפסיכופת לזה של אדם הסובל מפסיכוזה חמורה אך שלא כמו החולה הפסיכוטי, הוא מציין שבאופן שטחי בלבד, אדם עם פסיכופתיה מסוגל להכיר בעובדה שהוא נמצא בבית החולים בגלל התנהגות לא מקובלת ומוזרה. הוא מציע כי העוני הרגשי המאפיין את הפסיכופת מקשה עליו לדעת כיצד אחרים מרגישים לגבי התנהגותו ושבעקבות כך הוא לא יכול לחוות שום דבר בר השוואה.
על פי קלקלי, עובדות שיובילו את רוב האנשים לתובנה, יובילו אדם עם פסיכופתיה להשליך ולהאשים אחרים בסביבתו באמצעות תירוצים ורציונליזציות משוכללות ועדינות. הפסיכופת מניח כי העונשים המשפטיים על פשע שביצע אינם חלים עליו, או שהוא הקורבן האמיתי. לעיתים קרובות הוא מגיב לרעיונות שעליו להיענש בעקבות התנהגותו כמשהו בלתי צפוי ובלתי הולם לחלוטין.
תגובות רגשיות דלות
בספרו קלקלי טוען כי אדם עם פסיכופתיה "אינו מכיר את העובדות או הנתונים העיקריים של מה שניתן לכנות 'ערכים אישיים' והוא כלל אינו מסוגל להפנים נושאים כאלה. זה בלתי אפשרי עבורו להתעניין אפילו קלות בטרגדיה, או בשמחה כפי שהיא מוצגת בספרות או באמנות. הוא אדיש לכל העניינים האלה. ליופי, לכיעור, ולמעט במובן שטחי מאוד, לטוב, לרוע, לאהבה, לאימה ולהומור אין משמעות ממשית עבורו, הם אינם משפיעים עליו כלל. למרות האינטליגנציה החדה שלו, זה כאילו הוא עיוור צבעים להיבט הזה של הקיום האנושי. זה בלתי אפשרי להסביר לו את זה כי אין שום דבר במסלול המודעות שלו שיכול לגשר על הפער".
עבריינות
קלקלי מבחין בספרו בין עבריין עם פסיכופתיה לעבריין ללא פסיכופתיה. הוא קובע כי הפסיכופת רק לעיתים רחוקות מנצל יתרון כל שהוא על מנת לזכות ברווח, אלא הוא בעל מטרה לא ברורה או לא עקבית, ובדרך כלל מעמיד את עצמו ללא צורך בעמדה מבישה ומסכן את חירותו באופן שנראה חסר היגיון; בספרו קלקלי מדמה את חוסר המנוחה של פסיכופתים לזה של נערים מתבגרים הנאלצים לצפות במלך ליר מתחילתו ועד סופו או להאזין לסימפוניה התשיעית של בטהובן. קל לדמיין אותם חסרי מנוחה, מצחקקים ומפטפטים על דברים של מה-בכך, מריעים בפראות ושורקים בבוז, ובאופן כללי מתנהלים באופן לא-הולם כדי להפר את השעמום. אפילו דחפים חלשים, קטנוניים, או סיפוקים שחלפו מספיקים כדי להניע אותם עד כדי התנהגות לא נבונה, לא נעימה, ואפילו תמהונית.
טיפול
קלקלי כותב במהדורה החמישית של הספר, יותר מ-40 שנה לאחר שפורסמה המהדורה הראשונה, כי פעם אחר פעם הוא נדהם מחוסר התגובה של פסיכופתים לכל צורת טיפול שהוא הכיר, ומחוסר המורא שלהם מפני החוק. בעודו מציין את חירות האדם, הוא מציע להשאיר פסיכופתים בתוך יחידות פסיכיאטריות סגורות ומופרדות. הוא גם מציין כי לא נראה כי טיפול נפשי או שיטות פיזיות כגון טיפול בהלם או לובוטומיה הם פתרון ממשי לבעיה. קלקלי גם מביע אי שביעות רצון משליחת פסיכופתים לבתי הסוהר, שלדעתו לא בהכרח יצליחו לתקן את התנהגותם עקב החריגות באישיותם או "אי שפיות" מוסתרת.
ביקורת
במהלך השנים ספגה עבודתו של קלקלי ביקורת רבה, פריטים כמו "אינטליגנציה טובה", "היעדר הזיות וחשיבה אי-רציונלית", "איומי סרק של התאבדות ללא מימוש בפועל" נמצאו כלא קשורים לפסיכופתיה ואף נמצא קשר הפוך בין חלק מהפריטים לפסיכופתיה. קלקלי כתב את עבודתו כפרופיל קליני ולא הכין כלי אבחון שדרכו ניתן לדרג את רשימת המאפיינים בפרופיל שלו לצורך אבחון, אלא תמצית למה שהוא חשב שהם מאפיינים של פסיכופתים מהתרשמותו הסובייקטיבית ולא כתוצאה ממחקרים שערך. בנוסף, קלקלי השאיר שאלות רבות ללא מענה: לדוגמה, לכמה סימפטומים אדם צריך להתאים בשביל אבחנה? או כיצד ניתן לנקד את הפריטים לצורך אבחון?
בנוסף, רעיון ה"מסכה" מתייחס ליכולת הניטור העצמי ובמחקרים רבים נמצא כי פסיכופתים מאופיינים בניטור עצמי נמוך, משום שהתנהגותם משקפת נטייה חסרת פחד, חסרת אחריות הנובעת מחוסר בניטור עצמי ועומק רגשי.
איכות מזון
איכות המזון מתארת את כלל התכונות שהופכות מזון למתקבל על ידי הצרכנים, ובכלל זה מדדים סובייקטיביים כמו מראה המזון (גודל, צורה, צבע, ברק ואחידות), מרקם וטעם; ומדדי איכות מדויקים יותר - כימיים, פיזיים ומיקרוביולוגיים.
איכות המזון חשובה הן בשל הסכנה שבהרעלת מזון, והן בשל דרישות אותן יצרן המזון אמור לקיים על מנת למלא את דרישות הצרכן: אם בשל צו דתי (אוכל כשר) או מצפוני (אוכל טבעוני, ביצי חופש); ואם מסיבות רפואיות (אלרגיה למזון, מזון ללא סוכר, תכולת ויטמינים ומינרלים, סיבים תזונתיים וכו').
קן ברג'ס
ביוגרפיה
ברג'ס נולד וגדל בלונדון, הממלכה המאוחדת, במשפחה נוצרית, שלדבריו מעולם לא הלכה לכנסייה. לימד את עצמו לנגן בגיטרה בגיל תשע ובגיל 14 הצטרף לראשונה ללהקת הרוק Teenbeats, שבה היה קית ווסט הסולן (בהמשך הסולן של Tomorrow).
החל משנות ה-60 כתב, הלחין, עיבד והפיק מוזיקלית שירים ללהקות וזמרים שונים. בין היתר, הלחין ב-1967 את להיטה הגדול ביותר של להקת Tomorrow, שנקרא "My White Bicycle". השיר הפך להצלחת ענק לאחר שקיבל שבחים מחבר להקת הביטלס, ג'ון לנון, שהקליט באותו האולפן שהוקלט השיר. הוא גם עבד עם להקות נוספות, בעיקר בתחום הרוק המתקדם והרוק הפסיכדלי.
בסוף שנות ה-70 עבר לפריז, שם הפיק תקליטים עבור כוכבי הזמר של צרפת. בשנת 1981 נשכר על ידי חברת התקליטים שבה הייתה חתומה הזמרת הישראלית נאוה ברוכין, להפיק לה אלבום. השניים, שבדיוק נפרדו מבני הזוג הקודמים שלהם, התאהבו ובהמשך נישאו. ברוכין הייתה בתהליך של חזרה בתשובה וברג'ס עבר למענה תהליך של גיור רפורמי בפריז ב-1984. אחר כך עברו בני הזוג ללונדון. שם הוא המשיך בקריירת המוזיקה שלו. בלונדון ביקשה ברוכין לרשום את בתם לבית ספר יהודי אורתודוקסי, אך הגיור של ברג'ס לא הוכר על ידי הקהילה, והוא החל בתהליך של גיור אורתודוקסי ב-1990. בשנת 1991 הלחין ועיבד את כל השירים בתקליט שברוכין הוציאה באנגלית. שנה אחר כך עברו לגור בישראל, בה התקרב יותר ליהדות ולחוגים החרדיים.
בישראל הפיק, ניגן ועיבד תקליטים של דורון מזר, דני ליטני, דודו פישר ועוד.
הוא הפיק ועיבד מוזיקלית את אלבום האוסף באנגלית של מרדכי בן דוד, כשברג'ס גם כתב והלחין שם את השיר החדש היחיד באלבום - "אנשים בודדים", שיר שיצא גם כחלק ממופע 'אוהל' המפורסם.
בשנת 2000 הוציא אלבום בכורה בישראל, "לא לבד במדבר". שנה לאחר מכן הוציא ברג'ס את האלבום "בנה מלכותו", ומאוחר יותר את האלבום "מלך" שיצא בשנת 2004. בהמשך הוציא ברג'ס את האלבום "LOOK AT IT NOW" שהיה למעשה חידוש של שירים ישנים שלו שהוא שינה את מילותיהם למילים כשרות. הוא הוציא גם סדרת אלבומים עם הזמר והיוצר תור מרקי שהלחין את פרק קי"ט בתהילים.
ב-14 בספטמבר 2019 הוציא סינגל משותף בשם "The Way It Is" עם עמירן דביר. אותו כתב, הלחין וגם הפיק מוזיקלית.
מעבר לפעילותו כמוזיקאי, ברג'ס החזיק בישראל אולפן הפקות, יונייטד סטודיו, שעסק בעיקר במוזיקה חסידית.
נפטר ב-13 ביוני 2021.
דיסקוגרפיה
ברג'ס היה מעורב כמלחין, מעבד ומפיק בהקלטת כ–500 שירים, שחלקם הגיעו לצמרת מצעדי הפזמונים ברחבי העולם. בין האלבומים הבולטים שעיבד והפיק בעולם היו:
אלבומים שהוציא בישראל:
עונת 1981/1982 בליגה הלאומית
עונת 1981/1982 בליגה הלאומית הייתה העונה ה-26 של הליגה הלאומית כליגת הכדורגל הבכירה בישראל.
על ניצחון במשחק הוענקו שתי נקודות ונקודה בודדת הוענקה על תיקו. לעונת 1981/1982 לליגה הלאומית עלו בית"ר תל אביב, בית"ר ירושלים ומכבי חיפה. את העונה סיימה הפועל כפר סבא במקום הראשון, וזכתה באליפות לראשונה בתולדותיה. המבקיע המצטיין של העונה היה עודד מכנס ממכבי נתניה שכבש 26 שערים.
בסיום העונה הפועל ראשון לציון, בית"ר תל אביב והפועל פתח תקווה ירדו ליגה. לעונת 1982/1983 לליגה הלאומית עלו הפועל לוד, הפועל רמת גן ומכבי יבנה.
בנויט בנג'מין
לנארד בנויט בנג'מין (באנגלית: Lenard Benoit Benjamin; נולד ב-22 בנובמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1985–1999. ממוצעיו הכוללים לאורך 15 עונותיו בליגה הם 11.4 נקודות, 7.5 ריבאונדים, 2.0 חסימות ו-1.3 אסיסטים למשחק.
קריירת משחק ב-NBA
בדראפט ה-NBA 1985 נבחר בנג'מין על ידי לוס אנג'לס קליפרס בבחירה השלישית, אחרי פטריק יואינג וויימן טיסדייל שנלקחו בשתי הבחירות הראשונות. במהלך עונת הרוקי שלו זכה למקום קבוע בחמישייה הפותחת של הקליפרס, ועד לסיום העונה רשם ממוצעים של 11.1 נקודות, 7.6 ריבאונדים ו-2.6 חסימות למשחק. ב-4 העונות הבאות המשיך להציג יכולת טובה כאחד השחקנים הבולטים בקליפרס, וכאחד החוסמים המובילים בליגה, עם 2.8 חסימות בממוצע למשחק, לצד 13.7 נקודות ו-8.6 ריבאונדים למשחק. ב-29 בינואר 1988 קבע שיא מועדון של 10 חסימות במשחק מול מילווקי באקס, וב-31 במרץ 1989 השווה את השיא במשחק מול סן אנטוניו ספרס; באותו משחק השיג בנג'מין את הטריפל דאבל היחיד בקריירה שלו, כשקלע 25 נקודות ואסף 10 ריבאונדים בנוסף ל-10 החסימות. לאורך 5 עונותיו המלאות בקבוצה נותרו הקליפרס אחת הקבוצות החלשות ב-NBA, וניצחו בכ-27% בלבד ממשחקיהם.
בפברואר 1991, לאחר כ-5 עונות וחצי בלוס אנג'לס, הועבר בנג'מין בטרייד לסיאטל סופרסוניקס תמורת אולדן פוליניס ושתי בחירות דראפט עתידיות. באותה עונה העפיל עם סיאטל לפלייאוף ה-NBA, לראשונה בקריירה, אך קבוצתו הודחה כבר בסיבוב הראשון. בעונה העוקבת, בה רשם ממוצעים של 14.0 נקודות ו-8.1 ריבאונדים למשחק, העפיל עם הסופרסוניקס לחצי גמר המערב בפלייאוף.
לקראת עונת נשלח בטרייד נוסף לניו ג'רזי נטס, תמורת סם בואי ובחירת דראפט עתידית. בשתי עונותיו עם הנטס קלע 10.1 נקודות ואסף 6.8 ריבאונדים למשחק כסנטר הפותח של הקבוצה.
בדראפט ההרחבה של שנת 1995 נבחר על ידי ונקובר גריזליס, לקראת עונת הבכורה של המועדון, אך לאחר 13 משחקים בלבד הועבר בטרייד למילווקי באקס. בין השנים 1996–1999 שיחק לתקופות קצרות עבור טורונטו ראפטורס, פילדלפיה 76' וקליבלנד קאבלירס בטרם פרש ממשחק, בגיל 35.
מוזיאון בית הפסיפס ביפו
מוזיאון בית הפסיפס ביפו הוא מוזיאון לאמנות ישראלית השוכן ברחוב יהודה הימית 26 בעיר יפו. המוזיאון הוקם על ידי אמן הפסיפס, יוסף לוגסי, אשר ביטא בעבודותיו זיקה חזקה לתולדות הציונות ולחידוש היישוב היהודי בארץ ישראל במאה העשרים ועד ראשית המאה העשרים ואחת, עת נפטר.
לוגסי (1949 במרוקו-2018) הנציח אירועים ומעל למאה אישים מההנהגה היהודית במאה השנים הראשונות לציונות ולתקומת מדינת ישראל.
כיום, המוזיאון מנוהל על ידי בני משפחתו, וזכה לכתבות סיקור מעיתונים כגון "הארץ", "מאקו", ""ynet", מסע אחר" וה"וושינגטון פוסט".
פיגוע הירי בנווה יעקב
פיגוע הירי בנווה יעקב הוא פיגוע ירי שבוצע בליל שבת, 27 בינואר 2023 על ידי מחבל פלסטיני תושב מזרח ירושלים שירה למוות באזרחים בשכונת נווה יעקב שבירושלים. בפיגוע נרצחו שבעה בני אדם ושלושה נוספים נפצעו. המחבל נורה למוות בידי שוטרים.
הפיגוע היה הראשון בסדרת פיגועים וניסיונות לפיגועים כנגד יהודים בשבת 27–28 בינואר, והוא הפיגוע עם מספר ההרוגים הגבוה ביותר שבוצע בישראל מאז הפיגוע המשולב בכביש 12 ב-2011.
הפיגוע
המחבל, עלקם ח'יירי, פלסטיני בן 21 תושב שכונת א-טור, הגיע במכונית בשעה 20:13 לשכונת נווה יעקב שבירושלים, וחנה ברחוב טבנקין, בסמוך לבית הכנסת "עטרת אברהם". ח'יירי יצא ממכוניתו אל עבר הרחוב הראשי, שדרות נווה יעקב, ופתח בירי מאקדח FN אל עבר רוכב אופנוע שחלף במקום ולאחר מכן ירה בעוברים ושבים ברחוב. מהירי נרצחו שבעה אנשים. שלושה פצועים פונו לבתי החולים. בין ההרוגים נמנו בני זוג שחשו לזירת הפיגוע על מנת להגיש עזרה לנפגעים, ואזרחית אוקראינה.
הנרצחים בפיגוע: שאול חי (בן 68), אירינה קורולובה (בת 59), עובדת סיעודית אזרחית אוקראינה, רפאל בן אליהו (בן 55) שבנו בן ה-21 נפצע באורח קשה, בני הזוג אליהו מזרחי (בן 48) ונטלי זיסקין-מזרחי (בת 45), איליה סוסנסקי (בן 26), ואשר נתן מורלי (בן 14.5).
לאחר הפיגוע
לאחר הפיגוע הגיעו לזירת האירוע בעיצומה של השבת ראש הממשלה בנימין נתניהו, השר לביטחון לאומי איתמר בן גביר, ומפכ"ל המשטרה רב-ניצב קובי שבתאי. שר הביטחון יואב גלנט הקדים את שובו לישראל מביקור בארצות הברית בעקבות הפיגוע.
בישיבת הקבינט המדיני-ביטחוני שהתקיימה במוצאי שבת הוחלט על שלילת זכויות ביטוח לאומי ממשפחות מחבלים תומכות טרור וזירוז בהנפקת רישיונות לנשק לאזרחים מורשים, ועל צעדים לחיזוק ההתיישבות ביהודה ושומרון, הואצה הקמת היישוב חנון בנגב, ועל הבאת הצעה לשלילת תעודות זהות ממשפחות ממחבלים תומכות טרור בפני הממשלה. עוד הוחלט על תגבור כוחות משטרה וצבא וגם על גל מעצרים בהיקף נרחב, בתגובה על הפיגוע בנווה יעקב ופיגועים אחרים שהיו אחריו. בית המחבל נאטם בעקבות ההחלטה, פחות מיומיים מעת ביצוע הפיגוע. בט"ו בשבט נטע נתניהו עץ לזכר הקרבנות.
תגובות
אביו של המחבל הביע שמחה על מעשי בנו ואמר כי הוא שמח כאילו הייתה זו חתונת בנו. ביהודה ושומרון, בשועפאט ובעזה, פלסטינים רבים חגגו את הפיגוע באמצעות ירי באוויר, חלוקת ממתקים וזיקוקי דינור. חמאס הוציא הודעה כי הטבח התבצע "כפעולת נקם" על העימות במחנה הפליטים ג'נין (ינואר 2023) שכינה כ"טבח". גם נשמעו קריאות "אללה אכבר". בעקבות הפיגוע עצרה משטרת ישראל 42 מקרוביו של המחבל.
Icona Pop (אלבום)
Icona Pop (בעברית: איקונה פופ) הוא אלבום הבכורה של הצמד השוודי איקונה פופ. האלבום יצא לאור ב-12 בנובמבר 2012 על ידי חברת התקליטים TEN מיוזיק גרופ. מתוך האלבום יצאו שלושה סינגל, כולל הלהיט "I Love It", עם צ'ארלי XCX.
פיגוע הירי בנווה יעקב
תגובות
ארצות הברית ושר החוץ הבריטי גינו בחריפות את הפיגוע, עשרות מדינות נוספות בעולם גינו את הפיגוע, בהן מדינות ערב כמו מצרים, ירדן, עומאן, בחריין, איחוד האמירויות ואף סעודיה, עמה אין לישראל יחסים דיפלומטיים רשמיים. רבות מהמדינות ציינו את העובדה שהפיגוע בוצע ביום הזיכרון הבין-לאומי לשואה. גם מזכ"ל האו"ם מסר הודעת גינוי. כמו כן, האיחוד האירופי גינה את הטבח.
Icona Pop (אלבום)
האלבום הגיע למקום ה-55 במצעד האלבומים של שוודיה.
פיגוע הירי בנווה יעקב
תגובות
בכירי הרשות הפלסטינית התכנסו במעונו של אבו מאזן, ובסיום הטילו על ממשלת ישראל, אותה כינו "ממשלת הכיבוש הישראלית", את האחריות המלאה להסלמה, בלי להוסיף הודעת גינוי לפיגוע, נציג הפת"ח בג'נין, עטא אבו רמילה, בירך על הרצח. כמו כן, החזית העממית לשחרור פלסטין שיבחה, כינתה את הרציחות "מבצע הרואי נועז", וכן, מגישי אל ג'זירה, עיתונאים בעיתונות קטארית, אנשי דת מוסלמים בתמיכת קטאר: מתקפת הטרור ליד בית הכנסת בירושלים הייתה 'מעשה אמיץ' של 'התנגדות לגיטימית', מבצעו הוא 'גיבור'.
סיבוכיות קולמוגורוב
סיבוכיות קולמוגורוב במדעי המחשב, באה לספק אמת מידה על המשאבים הדרושים לייצור אובייקט מסוים. סיבוכיות קולמוגורוב של מחרוזת מוגדרת כאורך תוכנית המחשב המינימלית שהפלט שלה הוא המחרוזת. המושג של סיבוכיות קולמוגורוב מתקשר לנושאים מתורת האינפורמציה, דחיסת נתונים ולמידה חישובית.
סיבוכיות קולמוגורוב איננה תלויה באופן מהותי בשפת התכנות אליה מתייחסים מכיוון שלכל שתי שפות ניתן לכתוב תוכנית בגודל סופי המהווה מפרש (interpreter) של אחת לשנייה. הדבר נכון במיוחד כשמתעניינים בסיבוכיות קולמוגורוב של סדרה של מחרוזות, לסיבוכיות קולמוגורוב קוראים גם "סיבוכיות אלגוריתמית". היא פותחה על ידי אנדריי קולמוגורוב, מתמטיקאי סובייטי, באמצע שנות השישים של המאה העשרים. במקביל הוצע הרעיון על ידי ריי סולומונוף (Ray Solomonoff) וגרגורי צ'ייטין (Gregory Chaitin).
השימוש במושג מאפשר לעיתים לפשט הוכחות מורכבות למדי. לדוגמה, ניתן להוכיח באמצעותו, במספר שורות, גרסה חלשה של משפט המספרים הראשוניים.
דוגמה
בשביל להמחיש את הרעיון, ניתן לחשוב על המחרוזת הבאה: 001001001001001001001001001001001001001 מבחינת הסיבוכיות האלגוריתמית, זוהי מחרוזת פשוטה (בעלת סיבוכיות קטנה) מכיוון שהתוכנית המייצרת אותה היא פשוט לולאה הפועלת שלוש עשרה פעמים ומדפיסה: 001.
לעומת זאת, המחרוזת הבאה היא כנראה יותר מסובכת: 01100011100111100111000111000111110101101101 מכיוון שלא ניכר כלל פשוט המייצר אותה.
אי-כריעות
לא קיים אלגוריתם המסוגל לחשב את סיבוכיות קולמוגורוב לכל מחרוזת שהיא. יתר על כן, ניתן להשתמש בסיבוכיות קולמוגורוב כדי לבנות טענות שלא ניתנות להוכחה או הפרכה במסגרת תורה מסוימת. דוגמה לתוצאה שכזו היא משפט האי-שלמות של צ'ייטין.
סיבוכיות קולמוגורוב והמושג 'מסובך'
אחד הרעיונות מאחורי ההגדרה של סיבוכיות קולמוגורוב היא לתת הגדרה פורמלית למושג האינטואיטיבי 'מסובך', וניתן לשאול האם ההגדרה הזאת אכן מצליחה לבטא את מה שנתפס אצלנו בתור מסובך. למשל, ידוע שתוכנות פשוטות ביותר, הדורשות מספר קטן מאוד של שורות קוד, יכולות ליצור התנהגות מורכבת מאוד ומסובכת. באופן דומה בתחומים רבים בפיזיקה ובמתמטיקה, בעיקר במערכות פרקטליות וכאוטיות התנהגות מסובכת מאוד נוצרת מתוך חוקי בסיס פשוטים. בקריפטוגרפיה ידועים מחוללים פסאודו אקראיים המותחים גרעין (seed) קצר למחרוזת ארוכה, שלא ניתן להבדיל, באופן אפקטיבי, בינה לבין מחרוזת אקראית (על סמך הנחות מקובלות). סיבוכיות קולמוגורוב של מחרוזות כאלה היא קטנה (תיאור הגרעין). לעומת זאת סיבוכיות קולמוגורוב של מחרוזת אקראית היא בהסתברות גבוהה כמעט כאורכה.
ביסוס מתמטי
נניח שאנו רוצים לתאר אובייקט נתון על ידי מחרוזת בינארית סופית. אין זה מן העניין אם לאובייקט יש תיאורים רבים; עם זאת, כל תיאור צריך לתאר רק אובייקט אחד. מבין כל התיאורים של אובייקט ניתן לקחת את אורך התיאור הקצר ביותר כמדד לסיבוכיות האובייקט. טבעי לקרוא לאובייקט 'פשוט' אם יש לו לפחות תיאור קצר אחד, ולקרוא לו 'מסובך' אם כל התיאורים שלו ארוכים.
אבל כעת הגדרה זו נופלת למלכודת המתוארת בפרדוקס של ברי, שבו מגדירים מספר טבעי כ"מספר הכי פחות טבעי שלא ניתן לתאר בפחות מ-20 מילים". אם המספר הזה אכן קיים, זה עתה קיבל תיאור בן 10 מילים, בניגוד להצהרה ההגדרתית שלו. אם מספר כזה אינו קיים, ניתן לתאר את כל המספרים הטבעיים בפחות מ-20 מילים. לכן אמורים לבחון בזהירות רבה את המושג 'תיאור'.
נניח שכל תיאור מתאר אובייקט אחד לכל היותר. כלומר, יש שיטת מפרט D שמשייכת לכל היותר אובייקט אחד x לתיאור y. זה אומר ש-D היא פונקציה מקבוצת התיאורים, נניח Y, לתוך קבוצת האובייקטים, נניח X. נראה גם הגיוני לדרוש שלכל אובייקט x ב-X יהיה תיאור y ב-Y כך שניתן לכתוב D(y)=x. כדי להפוך תיאורים לשימושיים הם אמורים להיות סופיים. זה אומר שיש רק תיאורים רבים לספור. מכיוון שיש תיאור לכל אובייקט, יש גם רק אובייקטים רבים שניתן לתאר. כיצד מודדים את מורכבות התיאורים?
בהסתמך על תורת החישוביות, מבטאים תיאורים כרצפים סופיים של 0 ו-1. בטכנולוגיית תקשורת, אם שיטת המפרט D ידועה גם לשולח וגם למקבל, אזי ניתן להעביר הודעה x משולח למקבל על ידי שידור הרצף של 0 ו-1 של תיאור y עם D(y)=x. העלות של שידור זה נמדדת לפי מספר ההתרחשויות של 0 ו-1 ב-y, כלומר באורך של y. העלות הנמוכה ביותר של שידור של x נתונה באורך של y הקצר ביותר כך ש-D(y)=x. בתקשורת בוחרים את העלות הנמוכה ביותר של שידור כמורכבות התיאורית של x לפי שיטת המפרט D.
ברור שהמורכבות התיאורית הזו של x תלויה באופן מכריע ב-D. העיקרון הכללי המעורב הוא שהמסגרת התחבירית של שפת התיאור קובעת את תמציתו של התיאור. על מנת להשוות באופן אובייקטיבי מורכבויות תיאוריות של אובייקטים, כדי להיות מסוגלים לומר "x מורכב יותר מ-z", המורכבות התיאורית של x צריכה להיות תלויה ב-x בלבד. ניתן לראות את המורכבות הזו כקשורה לשיטת תיאור אוניברסלית שמניחים מראש כל השולחים והמקבלים. מורכבות זו היא אופטימלית אם אין שיטת תיאור אחרת מקצה מורכבות נמוכה יותר לאובייקט כלשהו.
בתיאור הסיבוכיות לא באמת מעוניינים באופטימיות ביחס לכל שיטות התיאור. כדי שמפרטים יהיו שימושיים בכלל, יש צורך שהמיפוי מ-y ל-D(y) יהיה ניתן לביצוע בצורה יעילה. כלומר, זה יכול לפחות באופן עקרוני להתבצע על ידי בני אדם או מכונות. תפיסה זו מעבירה את השאלה לתחום פונקציות ניתנות לחישוב חלקיות. לפי נקודות מבט מתמטיות מקובלות, זה עולה בקנה אחד עם הרעיון האינטואיטיבי של חישוב יעיל. קבוצת הפונקציות הניתנות לחישוב חלקיות מכילה פונקציה אופטימלית אשר ממזערת את אורך התיאור של כל פונקציה אחרת כזו. פונקציה זו תסומן ב-0D. עבור כל פונקציה אחרת לחישוב D, עבור כל האובייקטים X, יש תיאור של x מתחת ל-0D שהוא קצר יותר מכל תיאור של x מתחת ל-D. (כלומר, קצר יותר עד קבוע מתוסף שאינו תלוי ב-x.) לפי חשיבה זו מורכבותו של אובייקט היא תכונה אובייקטיבית של האובייקט המתואר בלבד: היא תכונה מהותית של אותו אובייקט, והיא אינה תלויה בפורמליזם התיאור. ניתן להתייחס למורכבות זו כתוכן מידע מוחלט: כמות המידע שיש להעביר בין כל השולחים והמקבלים כאשר הם מעבירים את המסר בהיעדר כל ידע אפריורי אחר המגביל את תחום ההודעה.
בגדול, זה אומר שכל תחבירי התיאור שהם חזקים מספיק כדי לבטא את הפונקציות הניתנות לחישוב חלקיות הם תמציתיים בערך באותה מידה. ניתן לבטא את כל האלגוריתמים בכל שפת תכנות כזו באופן תמציתי באותה מידה, עד למונח קבוע מתוסף קבוע. התועלת המדהימה והנכונות המובנית של התיאוריה של מורכבות קולמוגורוב נובעת מעצמאות זו של שיטת התיאור.
פסיכרומטר
פסיכרומטר (אנגלית: Psychrometer) הוא מכשיר מדידה השייך למשפחת המכשירים המודדים לחות והידועים כהיגרומטרים. הפסיכרומטר הוא היגרומטר פשוט והוא מכיל שני מדחומים: אחד יבש והשני רטוב. איוד מהמדחום הרטוב מוריד את הטמפרטורה, כך שהוא מראה את הטמפרטורה הנמוכה יותר מאשר המדחום היבש. בטמפרטורה הנמוכה מנקודת הקפאון המצב הפוך: מכיוון שהמדחום הרטוב מתכסה בשכבת קרח, הוא מראה את הטמפרטורה הגבוהה יותר.
לחות יחסית מחושבת מתוך ההפרש בין טמפרטורת המדחום היבש לבין טמפרטורת המדחום הרטוב והעזרות בגרף הפסיכרומטרי.
קישורים חיצוניים
Hygrometer Hygromètre
תיאטרון לאנט-פונטיין
בשנת 1978 ו-1995 הוצג מחזמר "הלו, דולי". בשנת 1999 החלה הצגה של "היפה והחיה", שהוצגה עד לשנת 2007, כאשר אז הוחלפה על ידי "בת הים הקטנה" בה כיכב שון פאלמר. בשנים 2015–2016 היה מוצג מחזמר בשם Finding Neverland. ב-2017 החלה הצגה של "צ'ארלי ומפעל השוקולד" בכיכובו של כריסטיאן בורל ("ספאמלוט", "סמאש") בתפקיד ווילי וונקה. מחזמר של שנת 2018 Summer: The Donna Summer Musical היה מועמד לפרס טוני.
בשנת 2017 החלה הצגה של מחזמר Tina שזכה בפרס אוליבייה.
טל הרצוג
טל הרצוג (נולד בשנת 1996) הוא שחקן פוקר מקצועי ישראלי ומנהל של מכללה לפוקר. הרצוג זכה במקום השני באליפות המשנה של אליפות העולם בפוקר. במהלך הקריירה זכה בסך של כמיליון דולר בטורנירי פוקר.
קריירה
טל נולד וגדל בראשון לציון לאב איש עסקים ואם עו"ד. בהמשך עבר לגור עם משפחתו בקיסריה. את שירותו הצבאי העביר כלוחם בגדוד 202 של חטיבת הצנחנים. בשנת 2019 עם שחרורו מצה"ל החל לעסוק בפוקר מקצועי. הרצוג משחק בשמו Tal Herzog אך בסבב העולמי הוא בחר לשחק תחת כינוי Turkey1. בשנת 2021 עקב הקורונה עברו סבבי אליפות העולם לאינטרנט. הרצוג השתתף באליפות המשנה של אליפות העולם בפוקר וזכה במקום השני. באליפות השתתפו 6,395 שחקנים מרחבי העולם. הזכייה במקום השני הקנתה להרצוג 923 אלף דולר. עם הזכייה, הרצוג נכנס לרשימת עשרת הישראלים שהרוויחו סך פרסים של מעל מיליון דולר במהלך הקריירה. את זכייתו הרצוג זקף בהכנה המנטלית אותה עבר במסגרת הקמת מכללה לפוקר אותה הוא מנהל.
סטטיסטיקות
פירוט הזכיות באליפות העולם בפוקר
פייטרו טנראני
פייטרו טנראני (באיטלקית: Pietro Tenerani; 1789, טוראנו (קרארה)  – 1869, רומא) היה פסל איטלקי, שפיסל בסגנון הניאו קלאסי.
ביוגרפיה
טנראני החל את הכשרתו אצל דודו הפסל פייטרו מרקטי.
טנראני למד באקדמיה לאמנויות יפות בקרארה אצל מנהל האקדמיה הצייר ז'אן בטיסט פרדריק דמאריס ואצל הפסל הצעיר לורנצו ברטוליני.
בנו קארלו היה אדריכל.
משפטי טרבלינקה
שני משפטים הנוגעים למחנה הריכוז טרבלינקה נערכו שני עשורים לאחר מלחמת העולם השנייה, שניהם בדיסלדורף שבגרמניה. משפטים אלו, המכונים "משפטי טרבלינקה", שייכים לסדרה של משפטים שהחלו בשנות השישים כגון משפט אייכמן (1961) ומשפטי אושוויץ בפרנקפורט (1965-1963). המשפטים הביאו לתודעה הציבורית את הבנת היקף הפשעים שנערכו במבצע ריינהרד על ידי בירוקרטים ומרצחים נאצים, ובהם נהרגו יותר משני מיליון יהודים, ו-50,000 צוענים. בשנים שלאחר מכן, נערכו משפטים דומים לאנשי סגל מחנות בלז'ץ (1963-1965), סוביבור (1966) ומיידנק (1981-1975).